biswa921/hiwiki-latest-pages-articles-raw huggingface dataset:
अकेले हम अकेले तुम

अकेले हम अकेले तुम मंसूर खान के द्वारा निर्देशित एक हिन्दी फिल्म है जिसमें आमिर खान और मनीषा कोइराला की मुख्य भूमिका है। इस फिल्म को संगीत अनु मलिक ने दिया और इसके गीत मजरुह सुल्तानपुरी ने लिखे हैं। इसे पति-पत्नी के रिश्ते को सबसे वास्तविक और संवेदनशीलता से दर्शाने वाला फिल्म माना जाता है। इसे बॉक्स-ऑफिस पर सफलता प्राप्त नहीं हुई।

 संक्षेप 
रोहित कुमार (आमिर खान) एक महत्वाकांक्षी पार्श्व गायक है जबकि किरण (मनीषा कोइराला) एक महत्वाकांक्षी शास्त्रीय गायक है। वे मिलते हैं, एक-दूसरे की भावनाओं से संबंधित होते हैं, प्यार में पड़ते हैं और शादी करते हैं। जब किरण के माता-पिता उनकी शादी का विरोध करते हैं, तो वे अलग कहीं दूर जाने फैसला करते हैं।

हालांकि, विवाह के बाद, किरण की महत्वाकांक्षाएं उसकी अपनी घरेलू ज़िम्मेदारियों से और अपने बेटे सुनील की देखभाल करने से दबने लगती हैं। वह रोहित को छोड़ने और फिर से एक नया जीवन शुरू करने का फैसला करती है। अब एक अकेले रोहित को अपने बेटे और करियर दोनों की देखभाल करने के लिए मजबूर होना पड़ता है। कुछ परेशानियों के बाद, रोहित खुद और अपने बेटे सुनील के लिए एक अलग दुनिया बनाने में सफल रहता है।

इस बीच, किरण एक विशाल फिल्म स्टार बन गई है। वह रोहित के साथ मिलकर काम करने की कोशिश करती है। लेकिन रोहित एक खुद्दार व्यक्ति है और उसका समर्थन गलत तरीके से दया समझता है। चीजें बदतर हो जाती हैं। अंततः सुनील के लिये अदालत में मामला दर्ज किया जाता है। 
 मुख्य कलाकार 
 आमिर ख़ान - रोहित कुमार
 मनीषा कोइराला - किरण कुमार
 आदिल रिज्वी - सुनील "सोनू" कुमार 
 देवेन वर्मा - कन्हैया 
 अंजान श्रीवास्तव - राम दयाल 
 रोहिणी हट्टंगड़ी - श्रीमती दयाल 
 तन्वी आज़मी - फरीदा 
 परेश रावल - वकील 
 राकेश रोशन - परेश कपूर 
 सतीश शाह - गुलबदन कुमार 
 हरीश पटेल - अमर 
 नवनीत निशान - सुनीता 
 नीरज वोरा - मूलचंद 
 मुशताक ख़ान - भाटीजा 
 रज़ाक ख़ान - बाबूलाल

 संगीत 

 नामांकन और पुरस्कार 
नामांकन
 1996 - फ़िल्मफ़ेयर सर्वश्रेष्ठ संगीतकार पुरस्कार - अनु मलिक

 बाहरी कड़ियाँ 

 

श्रेणी:1995 में बनी हिन्दी फ़िल्म
श्रेणी:अनु मलिक द्वारा संगीतबद्ध फिल्में
श्रेणी:फिल्म रीमेक
श्रेणी:1990 की कॉमेडी-ड्रामा फ़िल्में
रूसी पारम्परिक ईसाई

thumb|230px|मोस्को का ख़्राम ख़्रिस्ता गिरजा
रूसी पारम्परिक ईसाई (रूसी: Русская Православная Церковь, अंग्रेज़ी: Russian Orthodox Church) एक ईसाई समुदाय का नाम है। अधिकतर रूसी ईसाई लोग इसी सम्प्रदाय के सदस्य हैं। इसका सर्वोच्च धार्मिक नेता मोस्को का मुख्य पादरी है। यह सम्प्रदाय अन्य पूर्वी पारम्परिक ईसाई सम्प्रदायों को अपना सम्बन्धी मानती है। यह पोप के नेतृत्व वाले कैथोलिक सम्प्रदाय से बिलकुल अलग है। रूस के लगभग ६५% लोग स्वयं को इसका अनुयायी कहते हैं।Русская церковь объединяет свыше 150 млн. верующих в более чем 60 странах - митрополит Иларион , Interfax.ru, 2 मार्च 2011Опубликована подробная сравнительная статистика религиозности в России и Польше  Religare.ru June 6, 2007Большинство, напоминающее меньшинство , Gazeta.ru, 21 अगस्त 2007

 इन्हें भी देखें 
 ईसाई धर्म

 सन्दर्भ 

श्रेणी:ईसाई धर्म
श्रेणी:रूस की संस्कृति
श्रेणी:रूस में ईसाई धर्म
त्रिभुवन अन्तर्राष्ट्रीय विमानक्षेत्र

त्रिभुवन अन्तर्राष्ट्रीय विमानक्षेत्र  (, ) काठमांडु, नेपाल का अन्तर्राष्ट्रीय विमानक्षेत्र है। यह नेपाल का एकमात्र अन्तर्राष्ट्रीय विमानक्षेत्र है और यहां एक अन्तर्देशीय तथा एक अन्तर्राष्ट्रीय टर्मिनल हैं। यह विमानक्षेत्र काठमांडु घाटी में बसे शहर के केन्द्र से लगभग ६ कि.मी दूर स्थित है। यहां रेडिसन होटल, काठमांडु प्रथम एवं बिज़नेस श्रेणी यात्री लाउंज का संचालन करता है एवं कुछ वायुसेवाओं तथा स्टार एलाइंस गोल्ड कार्ड धारकों के लिये थाई एयरवेज़ बिज़नेस श्रेणी का लाउंज संचालित करता है। हाल ही में हुए अन्तर्राष्ट्रीय टर्मिनल के एक विस्तार के कारण वायुसेवाओं को जाने वाली दूरी कम हो गयी है। वर्तमान में लगभग ३० वायुसेवाओं द्वारा नेपाल को एशिया, यूरोप तथा मध्य पूर्व के कई गंतव्यों से जोड़ा जाता है। 

thumb|An evening view of Tribhuvan International Airport  visible from the boarding area

 इतिहास 
इस विमानक्षेत्र का आरंभ गौचर विमानक्षेत्र  के नाम से हुआ था, जो काठामांडु का एक क्षेत्र था, जहां यह विमानक्षेत्र बना था। नेपाल में आधिकारिक रूप से विमानन का आरंभ १९४९ में एक लोन ४-सीटर बीचक्राफ़्ट बोनान्ज़ा विमान के अवतरण से हुआ था। इसमें एक भारतीय राजदूत सवार थे। गौचर एवं कोलकाता के बीच पहली चार्टर उड़ान हिमालयन एविएशन के एक डैकोटा विमान में २० फ़रवरी १९५० को चली थी।

१९५५ में विमानक्षेत्र का उद्घाटन महाराज महेन्द्र द्वारा किया गया और इसे पुनर्नामकरण कर महाराज के पिता के नाम पर त्रिभुवन विमानक्षेत्र  कर दिया गया। विमानक्षेत्र का नाम पुनः १९६४ में बदलकर वर्तमान त्रिभुवन अन्तर्राष्ट्रीय विमानक्षेत्र  कर दिया गया। १९५७ में मूल घास उड़ानपट्टी को कंक्रीट से बनाया गया और १९६७ में  से बढ़ाकर लंबाई  कर दी गयी। १९७५ में पुनः उड़ानपट्टी की लंबाई  से बढ़ाकर  की गयी।

१९६७ में प्रथम जेट विमान की उड़ान जो त्रिभिवन विमानक्षेत्र में अवतरित हुई लुफ़्थान्सा की एक बोइंग ७०७ थी जो  उड़ानपट्टी पर उतरी थी। नेपाल एयरलाइंस कार्पोरेशन ने अपना जेट प्रचालन १९७२ में बोइंग ७२७ विमान से आरंभ किया।

 सन्दर्भ 

 बाहरी कड़ियाँ 

 त्रिभुवन अन्तर्राष्ट्रीय विमानक्षेत्र, धिकारिक जालस्थल
 
 
 

श्रेणी:त्रिभुवन अन्तर्राष्ट्रीय विमानक्षेत्र
श्रेणी:नेपाल के विमानक्षेत्र
श्रेणी:काठमांडु
माल्पेन्सा विमानक्षेत्र

मिलानो माल्पेन्सा विमानक्षेत्र  "मिलान शहर" , पूर्व नाम "Aeroporto Città di Busto Arsizio" उत्तरी इटली का सबसे बड़ा विमानक्षेत्र है। प्रथम औद्योगिक विमानक्षेत्र का आरंभ १९०९ में जियोवानी अगस्ता एवं जियानी कॅपरोनी द्वारा अपने प्रोटोटाइप्स का परीक्षण करने हेतु कैस्सिना माल्पेन्सा के निकट एक पुराने फ़ार्म में किया गया था। १९४८ में युद्ध पुनरोद्धार के समय एक नागरिक विमानक्षेत्र खोला गया था जिससे उत्तरी इटली को वायुसेवा उपलब्ध करायी जा सके। वर्तमान तक यह आलिटालिया के लिये प्रधान हब (केन्द्र) था, किन्तु अब मात्र लंबी उड़ानों एवं निम्न-लागत वायुसेवाओं के लिये विश्राम केन्द्र रह गया है। यह विमानक्षेत्र इटली के शहर मध्य मिलान से  उत्तर-पश्चिम में स्थित है। यह मिलान महानगरीय क्षेत्र के तीन विमानक्षेत्रों में से एक है।

यह विमानक्षेत्र मिलान से मिलानो-वरीज़ राजमार्ग द्वारा तथा "माल्पेन्सा एक्स्प्रेस" ट्रेन द्वारा मिलान कैडोर्णा रेलवे स्टेशन से (लीनॉर्ड रीजनल रेलवेज़) जुडआ हुआ है, जो लगभग 29–36 मिनट लेती है। इसके अलावा यह लिनेट विमानक्षेत्र  से एक अनुसूचित बस सेवा द्वारा तथा मिलान की स्थानीय बस सेवा द्वारा भी जुड़ा हुआ है। माल्पेन्सा विमानक्षेत्र यात्री संख्या के मद में यूरोप का २१वां व्यस्ततम विमानक्षेत्र है जहां से २०१० में 18,947,808 तथा २०११ में 19,291,427 यात्री आवागमन संपन्न हुआ। २००८ तक यह अन्तर्राष्ट्रीय ट्रैफ़िक की मद में इटली का सर्वोच्च विमानक्षेत्र रहा। और कुल यात्री संख्या की मद में इस स्थान पर रोम का लियोनार्दो दा विन्ची फ़्यूमिशिनो विमानक्षेत्र भी रहा था। माल्पेन्सा विमानक्षेत्र १.५ करोड़ निवासी जनसंख्या को सेवा उपलब्ध कराता है।

 सन्दर्भ 

 बाहरी कड़ियाँ 

 माल्पेन्सा विमानक्षेत्र 1 आधिकारिक जालस्थल
 माल्पेन्सा विमानक्षेत्र 2 आधिकारिक जालस्थल
 SEA SpA आधिकारिक जालस्थल
 माल्पेन्सा विमानक्षेत्र AOC & USERS Committees MXP मिलान
 माल्पेन्सा विमानक्षेत्र जानकारी
 
 
 माल्पेन्सा विमानक्षेत्र समाचार
 माल्पेन्सा विमानक्षेत्र फ़ोरम (इतालवी)

श्रेणी:माल्पेन्सा विमानक्षेत्र
श्रेणी:इटली के विमानक्षेत्र
श्रेणी:मिलान
लियोनार्दो दा विन्ची फ़्यूमिशिनो विमानक्षेत्र

thumb|Passport stamp

 लियोनार्दो दा विन्ची फ़्यूमिशिनो विमानक्षेत्र  ()  या रोम फ़्यूमिशिनो विमानक्षेत्र , जिसे प्रायः मात्र फ़्यूमिशिनो विमानक्षेत्र भी कहा जाता है, इटली का सबसे बड़ा विमानक्षेत्र है जहां से वर्ष २०११ में ३.७७ करोड़ यात्री प्रतिवर्ष का आवागमन संपन्न हुआ था। यह विमानक्षेत्र राजधानी रोम के ऐतिहासिक नगर केन्द्र से  पश्चिम दक्षिण-पश्चिम दिशा में फ़्यूमिशिनो में स्थित है।

यह विमानक्षेत्र इटली की ध्वजवाही वायुसेवा आलिटालिया के लिये प्रधान हब है। कुल यात्री संख्या पर आधारित आंकड़ों के अनुसार यह २०११ में यूरोप का ६ठा व्यस्ततम विमानक्षेत्र, एवं विश्व का २५वाँ व्यस्ततम विमानक्षेत्र रहा है। 

इस विमानक्षेत्र का नाम प्रसिद्ध इतालवी पॉलिमैथ लियोनार्दो दा विन्ची के नाम पर रखा गया है, जिन्होंने प्रथम प्रोटो हैलिकॉप्टर एवं पंखों वाली एक उड़ने वाली मशीन बनायी थी।

 इतिहास 
यह विमानक्षेत्र आधिकारिक रूप से १५ जनवरी १९६१ को रोम के शियैम्पिनो विमानक्षेत्र के स्थान पर आरंभ हुआ था। शियैम्पिनो विमानक्षेत्र इसके बाद भी अन्तर्देशीय तथा चार्टर उड़ानों के लिये प्रचालन में चलता रहा। इस दशक में आलिटालिया ने इस विमानक्षेत्र में भारी निवेश किया, जिससे यहां के हैंगर्स, नये भवन तथा अनुरक्षण केन्द्र तैयार हुए। इसी अंतराल में यहां तृतीय उड़ानपट्टी (16L/34R) भी बनायी गई। हालांकि आधिकारिक आरंभ १९६१ में हुआ, किन्तु फ़्यूमिशिनो विमानक्षेत्र का असल प्रयोग २० अगस्त १९६० से ही आरंभ हो चुका था। ऐसा १९६० रोम ऑलंपिक खेलों के समय रोम-शियैम्पिनो विमानक्षेत्र के यातायात कन्जेशन से निवृत्ति पाने हेतु किया गया था।

वर्तमान में यहां चार उड़ानपट्टियां प्रचालन में हैं: 16L/34R एवं 16R/34L (जो आपस में  की दूरी पर हैं), 16C/34C (16L/34R के निकट), जिसे अधिकांशतः टैक्सीमार्ग या 16L/34R, एवं 07/25 के विकल्प के रूप में प्रयोग किया जाता है, वायु की दिशा के अनुसार मात्र पश्चिम दिशा के उड़ान भरने हेतु प्रयोग में लिया जाता है।

 सन्दर्भ 

 बाहरी कड़ियाँ 
 लियोनार्दो दा विन्ची फ़्यूमिशिनो विमानक्षेत्र  (अंग्रेज़ी/इतालवी)

 
 

श्रेणी: लियोनार्दो दा विन्ची फ़्यूमिशिनो विमानक्षेत्र 
श्रेणी: फ़्यूमिशिनो विमानक्षेत्र 
श्रेणी: मिलान
श्रेणी:इटली के हवाई अड्डे
श्रेणी:लियोनार्डो दा विंची
अल्लामा इकबाल अन्तर्राष्ट्रीय विमानक्षेत्र

अल्लामा इक़बाल अन्तर्राष्ट्रीय विमानक्षेत्र   (पंजाबी, ) पाकिस्तान का दूसरा सबसे बड़ा विमानक्षेत्र है। यह यहां के पंजाब प्रान्त की राजधानी लाहौर को वायु सेवा प्रदान कराता है। मूलतः इसे लाहौर अन्तर्राष्ट्रीय विमानक्षेत्र  कहा जाता था, जबकि २००३ में नये टर्मिनल भवन के तैयार होने पर, इसका नाम पाकिस्तानी शायर एवं दार्शनिक अल्लामा सर मुहम्मद इकबाल के नाम पर रख दिया गया था, जिन्होंने पाकिस्तान के सृजन में महत्त्वपूर्ण भूमिका निभायी थी।

विमानक्षेत्र में वर्तमान में तीन टर्मिनल हैं: अल्लामा इकबाल टर्मिनल, हज टर्मिनल एवं एक कार्गो टर्मिनल। यह विमानक्षेत्र लाहौर शहर के केन्द्र से लगभग 15 कि.मी दूर स्थित है। वर्ष २००९ में यहां से 3,192,904 यात्रियों का आवागमन संपन्न हुआ, जिसके कारण यह पाकिस्तान का दूसरा व्यस्ततम विमानक्षेत्र बना।

५ मार्च २०१० को, पाकिस्तान सिविल एविएशन अथॉरिटी ने इस विमानक्षेत्र के विस्तार संबंधी एक निविदा घोषित की। इसके अन्तर्गत्त चेक-इन पटल संख्या दोगुनी होकर २४ से ४८ हो जायेगी और इम्मिग्रेशन पटल भी १० से २० किये जाएंगे। टर्मिनल क्षेत्र का भी विस्तार किया जायेगा और इसके अलावा कुछ क्षेत्र भविष्य के विस्तार हेतु सुरक्षित रखा जायेगा।

 सन्दर्भ 

 बाहरी कड़ियाँ 

 अल्लामा इकबाल अन्तर्राष्ट्रीय विमानक्षेत्र 
 
 
 
 

श्रेणी:अल्लामा इकबाल अन्तर्राष्ट्रीय विमानक्षेत्र
श्रेणी:लाहौर
श्रेणी:पाकिस्तान के विमानक्षेत्र
कीवयाई रूस

thumb|230px|11वीं सदी में कीवयाई रूस राज्य
कीवयाई रूस (रूसी: Киевская Русь, अंग्रेज़ी: Kievan Rus') मध्यकालीन यूरोप का एक राज्य था। यह 9वीं से 13वीं शताब्दी ईसवी तक अस्तित्व में रहा और 1237-1240 के मंगोल आक्रमण से ध्वस्त हो गया। अपने शुरूआती काल में इसे 'रूस ख़ागानत​' के नाम से जाना जाता था। सन् 882 में 'रूस' नाम की एक वाइकिंग उपजाति ने इसे ख़ज़रों की अधीनता से आज़ाद करवाया और इसकी राजधानी नोवगोरोद से हटाकर कीव कर दी।Exploring the Middle Ages: Ireland-Mamluks, pp. 432, Marshall Cavendish, 2006, ISBN 978-0-7614-7619-1, ... Ukraine, Belarus, and part of northwestern Russia, was founded by Vikings, mostly from Sweden. The word Rus, from which Russia takes its name, is thought to derive from the Finnish name for a Swede. Kievan Rus flourished from the ninth century till 1240, when it was destroyed by the Mongols ... 11वीं सदी में इस राज्य की सीमाएँ दक्षिण में कृष्ण सागर, पूर्व में वोल्गा नदी, पश्चिम में पोलैंड राज्य और लिथुएनिया महान ड्यूक-राज्य तक विस्तृत थीं।

व्लादीमीर महान (980-1015) और यारोस्लाव प्रथम उर्फ़ यारोस्लाव बुद्धिमान (1019-1054) के राजकाल मो कीवयाई रूस का सुनहरा युग समझा जाता है। इस दौरान इस राज्य का ईसाईकरण हुआ और प्रथम लिखित पूर्वी स्लाव क़ानूनी प्रणाली बनाई गई। इस प्रणाली को 'रूसी न्याय' या रूस्काया प्रावदा ( Правда русьская, Pravda Rus'skaya) कहा जाता था।Ukraine, Dr Andrew Evans, Marc Di Duca, pp. 9, Bradt Travel Guides, 2010, ISBN 978-1-84162-311-5, ... had Yaropolk executed as a murderer. Volodymyr's reign was characterised by his will to civilise Kievan Rus and make it a secure and stable empire. He wrote out the first code of law which he called the Russkaya Pravda ... 11 वीं सदी के अंत में वाइकिंगों का काल जब अस्त होने को था तो कीवयाई रूस राज्य भी बिखरने लगा और छोटे, झगड़ते राज्यों में टूट गया। ऊपर से कुस्तुंतुनिया और बीज़ान्टिन सल्तनत के कमज़ोर पड़ने से कीवयाई रूस का व्यापार और अर्थव्यवस्था पर भी असर पड़ा। 1230 के दशक में मंगोल आक्रमणों को यह सहन नहीं कर पाया और उनके अधीन हो गया। आगे चलकर 18वीं सदी में भिन्न पूर्वी स्लावी राज्यों को रूसी साम्राज्य ने फिर एक साम्राज्य में एकत्रित किया। आधुनिक रूस, बेलारूस और युक्रेन राष्ट्र तीनों अपनी ऐतिहासिक पहचान कीवयाई रूस राज्य से लेते हैं।

 इन्हें भी देखें 
 पूर्वी स्लाव लोग
 वरैंजियाई

 सन्दर्भ 

श्रेणी:वाइकिंग युग
श्रेणी:रूस का इतिहास
श्रेणी:यूरोप का इतिहास
संवेद (पत्रिका)

संवेद (हिन्दी पत्रिका) thumb|right|200px
thumbnail|संवेद-54, आत्मकथाओं में स्त्री
|
सम्पादक : किशन कालजयी, नयी दिल्ली
[[चित्र:thumbnail|किशन कालजयी Kishan Kaljayee
|thumb|right|200px|]]
'संवेद' हिन्दी भाषा, साहित्य, संस्कृति और समाज पर विमर्शपरक लघु पत्रिका है। लघु पत्रिका आन्दोलन को वृहदतर रूप में देने में इसकी भूमिका काफी महत्त्वपूर्ण है। संवेद फाउण्डेशन की इस अनियतकालीन पत्रिका की शुरूआत बिहार के छोटे से कस्बे जमालपुर (मुंगेर) में सन् 1991 ईस्वी में हुई। संवेद के शुरुआती तेरह अंकों का प्रकाशन महात्मा गाँधी मार्ग, गायत्री नगर, जमालपुर, मुंगेर-110085 से हुआ तो इसके बाद के सभी अंकों का प्रकाशन सेक्टर-16, रोहिणी, दिल्ली-110085 से नियमित रूप से हो रहा है। इसके सम्पादक किशन कालजयी हिन्दी के जाने-माने रंगकर्मी, संस्कृतिकर्मी और साहित्यकार है। जमालपुर (मुंगेर) से अन्तिम बार प्रकाशित संवेद का तेरहवां अंक लोकनायक जय प्रकाश नारायण पर केन्द्रित था जिसमें उनके समग्र व्यक्तित्व की पड़ताल की गयी है। हिन्दी में लोकनायक जय प्रकाश नारायण पर निकला अपने ढंग का यह एकमात्र अंक है। इसके बाद के सभी अंक रोहिणी, दिल्ली से प्रकाशित हुए हैं। हाल ही में 'मेरे प्रेम-पत्र : देवीशंकर अवस्थी' (प्रस्तुति : कमलेश अवस्थी) पर केन्द्रित अप्रेल 2012 अंक के साथ ही संवेद ने अपने 50 अंक पूरे किए है।
संवेद का पहला अंक सन् 1991 ईस्वी के उदारीकरण के दौर की 'भूमण्डलीकरण की चुनौतियों' पर केन्द्रित था और इसका छत्तीसवां अंक उदारीकरण के ठीक बीस वर्ष बाद के 'भूमण्डलीकरण के दौर में' केन्द्रित था। संवेद ने हिन्दी में भूमण्डलीकरण के रूपों उदारीकरण और बाजारीकरण के खतरों को उसके आगमन के साथ ही चिह्नने और उसे गम्भीरतापूर्क विचार-विमर्श के केन्द्र में लाने का ऐतिहासिक महत्त्व का कार्य तो किया ही है, इसने अपने हमारे समय की कई महान विभूतियों पर भी महत्त्वपूर्ण अंक निकाले है। संवेद का चौहहवां अंक हिन्दी के प्रसिद्ध गद्यशिल्पी निर्मल वर्मा पर केन्द्रित था जिसका शीर्षक था - 'चुनी हुई चुप्पियों की आवाज : निर्मल वर्मा पर विशेष'। संवेद का पन्द्रहवां अंग अप्रतिम किस्सागो मनोहर श्याम जोशी पर केन्द्रित थी और उसका शीर्षत था - 'मनोहर श्याम जोशी : कैसे किस्सागो'। संवेद का सोलहवां अंक हमारे समय के विशिष्ट कवि अरूण कमल पर केन्द्रित था तो संवेद का सत्रहवां अंक हिन्दी के विशिष्ट कवि-कथाकार उदय प्रकाश पर केन्द्रित था। 'सिर्फ लिखने से कोई लेखक नहीं होता' शीर्षक उदय प्रकाश से रविकान्त, विमल झा, अभय कुमार दुबे, कमल कुमार मिश्र, उमाशंकर सिंह, विजेन्द्र चौहान, अविनाश और भूपेन सिंह का संवाद इसकी अंक की विशिष्ट उपलब्धि है। संवेद का अट्ठारहवां अंक राजनीतिक-समाजशास्त्री धीरूभाई शेठ पर केन्द्रित है और इसका शीर्षक है - 'विद्रोही बुद्धिजीवी का संसार : धीरूभाई शेठ पर विशष'। संवेद का चौबीसवां अंक कृष्णा सोबती के रचना संसार पर केन्दित है और इसका शीर्षक है - ' जीवन का उदास संगीत : कृष्णा सोबती पर विशेष'।
सिमलिपाल राष्ट्रीय उद्यान

REDIRECT सिमलिपाल राष्ट्रीय अभ्यारण्य

REDIRECT [[सिमलिपाल राष्ट्रीय उद्यान भारत के ओडीशा राज्य के मयूरभंज ज़िले में स्थित एक राष्ट्रीय उद्यान है तथा एक हाथी अभयारण्य है। इस उद्यान का नाम सेमल या लाल कपास के पेड़ों की वजह से पड़ा है जो यहाँ बहुतायत में पाये जाते हैं। यह पार्क ८४५.७० वर्ग किलोमीटर (३२६.५३ वर्ग मील) के क्षेत्र में फैला हुआ है और इसमें जोरांडा और बरेहीपानी जैसे खूबसूरत झरने हैं। इस उद्यान में ९९ बाघ, ४३२ हाथियों के अलावा गौर तथा चौसिंगे भी वास करते हैं।]]
REDIRECT [[
REDIRECT लक्ष्य पृष्ठ नाम
REDIRECT [[
REDIRECT लक्ष्य पृष्ठ नाम
]]
]]
सन्दर्भ
वरैंजियाई

thumb|230px|वरैन्जियाई व्यापार मार्ग - वोल्गा व्यापार मार्ग (लाल रंग), यूनान के साथ व्यापार मार्ग (जामुनी रंग) और अन्य मार्ग (नारंगी)
वरैंजियाई या वारयागी (रूसी: варяги, अंग्रेज़ी: Varangians या Varyags) पूर्वी स्लाव लोगों और यूनानियों द्वारा उन वाइकिंग लोगों के लिए इस्तेमाल होने वाला एक नाम था जिन्होंने 9वीं से 11वीं सदी ईसवी तक मध्यकालीन कीवयाई रूस राज्य पर राज किया और जिनसे बीज़ान्टिन सल्तनत का वरैन्जियाई दस्ता बना हुआ था। 12वीं सदी में लिखे गए प्रमुख वृत्तांत नामक इतिहास-गाथा में दर्ज है कि वरैन्जियाईयों का एक गुट रूरिक (Rurik, Рюрик) नामक शासक के नेतृत्व में 862 ईसवी में नोवगोरोद क्षेत्र में आकर बस गया। 882 में रूरिक के सम्बन्धी ओलेग (Oleg, Олег) ने कीव पर चढ़ाई करी और क़ब्ज़ा कर के उसे कीवयाई रूस का आधार बनाया। इस राज्य पर बाद में रूरिक के वंशजों ने शासन किया और यही रूस, बेलारूस और युक्रेन का ऐतिहासिक आधार माना जाता है।"Varangian ," Online Etymology DictionaryAtlas of Russia and the Soviet Union, R. R. Milner-Gulland, Phaidon, Page 36, ISBN 0-7148-2549-2

 इन्हें भी देखें 
 कीवयाई रूस
 पूर्वी स्लाव लोग
 वाइकिंग

 सन्दर्भ 

श्रेणी:रूस का इतिहास
श्रेणी:यूरोप का इतिहास
श्रेणी:वाइकिंग युग
फ्लूम

right|thumb|300px|फ्लूम
right|thumb|300px|भारत के धौलीगंगा परियोजना के लिए फ्लूम निर्माण
अंग्रेजी का फ्लूम (Flume) शब्द प्रारंभ में लकड़ी या अन्य पदार्थ की बनाई कृत्रिम 'पानी की नालिका' के लिए प्रयुक्त होता था। अब किसी सामान्य आकारवाले जलमार्ग को संकीर्ण करना तथा संकीर्ण जलमार्ग को पुन: सामान्य आकार में परिवर्तित करना नालिका बनाना या फ्लूमिंग (fluming) कहलाता है। नहरों के निर्माण में बहुधा नदी-नाले अदि पार करने पड़ते हैं। उनमें कृत्रिम जलवाही सेतु तथा साइफनों की डिजाइन में नालिका का प्रयोग करने से बड़ी बचत होती है। इसके अतिरिक्त पुल आदि पक्के कामों से बड़ी बचत होती है। इसके अतिरिक्त पुल आदि पक्के कामों के निर्माण में भी नालिकाओं के प्रयोग से व्यय कम हो जाता है। अत: नालिकाविधि इंजीनियरी का महत्वपूर्ण पहलू है।

 परिचय 
इंजीनियरी के क्षेत्र में नालिकाओं का उपयोग प्राचीन समय से होता आया है। प्राचीन रोमन कृत्रिम जल प्रणालों (aqueducts) तथा फ्रांस, स्पेन, उत्तरी अमरीका और मेक्सिको आदि के नालिकावाले निर्माण कार्यो को देखने से सिद्ध होता है कि चाहे प्राचीन काल के इंजीनियर नालिका के आकल्प के सिद्धांत नहीं जानते थे, परंतु वे इनके उपयोग तथा सार्थकता से भली भाँति परिचित थे।

नालिकाओं के निर्माण में सुधार के लिए प्राचीन काल से ही काफी प्रयोग होते आए हैं, परंतु आज की स्टैडर्ड नालिका (standard flume) का जन्म इस शताब्दी के प्रथम दशक में ही हुआ। साथ ही साथ नालिका आकल्प के सिद्धांतों में भी बहुत प्रगति हुई है।

ऊर्जा समीकरण (equation of energy), जो 'बर्नौली का प्रमेय' (Bernoulli Theorem) कहलाता है, नालिका के डिजाइन का प्रमुख सिद्धांत है। इस प्रमेय को बर्नौली ने सन् १७३६ ई. में निर्धारित किया था। जलमार्ग का आकार कम होने तथा वेग में वृद्धि होने के कारण जो शीर्ष (head) की हानि होती है उसे एक समान रूप से नालिका की लंबाई में बाँटा जाना आवश्यक है।

नालिका की पूर्ण लंबाई को छोटे छोटे भाग में बाँटने के पश्चात् ऊर्जा समीकरण द्वारा हर भाग की ऊर्जा निकाली जाती है और नालिका का ऐसा आकल्प तैयार किया जाता है कि नालिका के शीर्ष की हानि एक समान रूप से हो। यह भी आवश्यक है कि संकीर्णता इस सीमा तक ही की जाए कि जल का वेग क्रांतिक वेग से कम रहे।

 उपयोग 
 फ्लूम का उपयोग पहले पनचक्की के लिए पानी लाने के लिए होता था। 
 इसका उपयोग करके कुछ सामान एक स्थान से दूसरे स्थान तक पहुँचाया जा सकता है (जैसे लकड़ी का कुन्दा आदि)
 कुछ विशेष प्रकार से बने फ्लूम से प्रवाह की गति (rate flow) मापी जा सकती है।
 जलवाहीसेतु बनाने का उद्देश्य जल को किसी उबड़-खाबड़ जगह से पार कराना होता है जबकि फ्लूम का उद्देश्य किसी कार्य को सम्पन्न करने के लिए बहते जल का उपयोग करना है।

सन्दर्भ
श्रेणी:जल इंजिनियरी
स्तीफेन जार्ज

300px|right|thumb|स्टीफन जार्ज (१९१०) 

स्तीफेन जार्ज (Stephan George 1863-1933) जर्मन कवि, सम्पादक और अनुवादक थे।

 परिचय 
स्तीफेन जार्ज ने उस समय लिखना प्रारंभ किया जब साहित्य में यथार्थवाद का बोलबला था। अपने गुरु नीत्से (Nietzsche) की भाँति इन्होंने अनुभव किया कि यथार्थवादी प्रवृत्ति साहित्य के लिए घातक सिद्ध हो रही है तथा इसके कुप्रभाव से सौंदर्यबोध एवं सर्जनात्मकता का ह्रास हो रहा है। यथार्थवाद की वेगवती धारा को रोकना इनके साहित्यिक जीवन का मुख्य ध्येय था। सर्वप्रथम इन्होंने भाषा को परिष्कृत करने का कार्य हाथ में लिया।

ईसाई धर्म में विनम्रता, कष्ट सहन करने की क्षमता तथा दीन और निर्बल की सेवा पर जोर दिया गया है। नीत्से ने इस धर्म के उपर्युक्त आदर्शों को दासमनोवृत्ति का परिचायक बताया और उनकी कटु आलोचना की। ईसाई धर्म के विपरीत उसने एक नया जीवन दर्शन दिया जिसमें शक्ति की महत्ता पर बल दिया गया था। उसके अनुसार महापुरुष नैतिकता अनैतिकता के धरातल से ऊपर उठकर दृढ़ संकल्प के साथ कार्य करने में ही जीवन की सार्थकता देखते हैं। नीत्से के प्रभाव के फलस्वरूप ही जर्मनी में फासिज्म और हिटलर का प्रादुर्भाव हुआ।

स्तीफेन जार्ज ने नीत्से के जीवनदर्शन को साहित्य के क्षेत्र में स्वीकार किया। पराक्रमी पुरुषों में दैवी शक्ति भी निहित होती है। ऐसी ही विभूतियाँ जीवन के चरम मूल्यों की स्थापना कर पाती हैं। जहाँ साधारण प्राणी बहुधा सही गलत की उधेड़बुन में फँस जाते हैं और उनकी क्रियाशीलता किसी न किसी अंश में नष्ट हो जाती है, पराक्रमी पुरुष एकनिष्ठ भाव से अपने लक्ष्य की प्राप्ति का प्रयास करते हैं। उनमें जीवन और समाज को अपनी धारणाओं के अनुसार नए साँचे में ढालने के लिए अदम्य उत्साह होता है। जार्ज स्तीफेन ने काव्य को आध्यात्मिक अभिव्यक्ति का सर्वोत्कृष्ट रूप माना। श्रेष्ठ कवि बाह्य क्रियाकलाप के आवरण के नीचे छिपे जीवन के मूल तत्वों को प्रकाश में लाता है। उसका काम स्थूल दृष्टि को भोंडी दिखनेवाली चीजों में निहित सौंदर्य को निखारना है। सन् १८९० से १९२८ तक इनकी कविताओं के कई संग्रह निकले। इन कविताओं में इन्होंने एक नए जर्मन साम्राज्य की कल्पना प्रस्तुत की जिसमें नेता का आदेश सर्वोपरि होगा। इन्हें जनतंत्र में विश्वास नहीं था और सबके लिए समान अधिकार का सिद्धांत इन्होंने कभी नहीं स्वीकार किया। नया साम्राज्य किसी एक पराक्रमी व्यक्ति के निर्देश में काम करनेवाले कुछ गिने चुने लोगों द्वारा ही स्थापित हो सकता था। जार्ज स्तीफेन ने उस नेता की कल्पना एक कवि के रूप में की और स्वयं को सर्वथा उपयुक्त पाते हुए अपने ईद गिर्द कवियों के एक गिरोह को भी खड़ा कर लिया। इनके शिष्यों में गंडोल्फ (Friedrich Gundolf) भी थे, जिन्होंने हिटलरी शासन में प्रचारमंत्री डॉ॰ गोबेल्स को पढ़ाया था।

 बाहरी कड़ियाँ 
 Concise overview
 A biographical article on George's homosexuality
 The Writings of Stefan George Online (In German)
 Stefan George letters to Ernst Morwitz, 1905-1956. Manuscripts and Archives, New York Public Library.

श्रेणी:जर्मन कवि
चिरसम्मत भौतिकी

thumb|280px|आधुनिक भौतिकी के चार प्रमुख क्षेत्र
चिरसम्मत भौतिकी (क्लासिकल फिजिक्स) भौतिक विज्ञान की वह शाखा है जिसमें द्रव्य और ऊर्जा दो अलग अवधारणाएं हैं। प्रारम्भिक रूप से यह न्यूटन के गति के नियम व मैक्सवेल के विद्युतचुम्बकीय विकिरण सिद्धान्त पर आधारित है। चिरसम्मत भौतिकी को सामान्यतः विभिन्न क्षेत्रों में विभाजित किया जाता है। इनमें यांत्रिकी (इसमें पदार्थ की गति तथा उस पर आरोपित बलों का अध्ययन किया जाता है।), गतिकी, स्थैतिकी, प्रकाशिकी, उष्मागतिकी (ऊर्जा और उष्मा का अध्ययन) और ध्वनिकी शामिल हैं तथा इसी प्रकार विद्युत व चुम्बकत्व के परिसर में दृष्टिगोचर अध्ययन। द्रव्यमान संरक्षण का नियम, ऊर्जा संरक्षण का नियम और संवेग संरक्षण का नियम भी चिरसम्मत भौतिकी में महत्वपूर्ण हैं। इसके अनुसार द्रव्यमान और ऊर्जा को ना ही तो बनाया जा सकता है और ना ही नष्ट किया जा सकता और केवल बाह्य असन्तुलित बल आरोपित करके ही संवेग को परिवर्तित किया जा सकता है।

चिरसम्मत सिद्धांत  के अनुसार तरंग की ऊर्जा उसकी तीव्रता के समानुपाती होती ह  अर्थार्त E is proportional λ  Here's E=energy, λ=frequency 

E ∝ λ                                  

,,(chetanshivhare)

 इतिहास एवं विकास 

भौतिक विज्ञान का आरम्भ चिरसम्मत भौतिकी के विकास से आरम्भ होता है-भौतिकी का विकास लगभग १८९० से पूर्व आरम्भ हो चुका था। चिरसम्मत भौतिकी में पदार्थ व ऊर्जा दो अलग राशियां हैं। जहाँ वह कोई भी वस्तु जिसमें भार है तथा स्थान घेरती है पदार्थ की श्रेणी में आती है। ऊर्जा को पदार्थ के वेग/चाल से देखा जाता है। जिसके अनुसार जिस वस्तु की ऊर्जा जितनी अधिक होगी वह उतनी ही तेज गति प्राप्त करेगी। चिरसम्मत भौतिकी, चिरसम्मत यांत्रिकी, उष्मागतिकी व विद्युतचुम्बकीकी के क्षेत्र में नामक तीन वृहत शाखाओं में सिद्धान्त, नियम व अवधारणाओं के साथ आवश्यक रूप में हल की जाती है।

 भौतिक विज्ञान की अवधारणा 
महान कैलटेक भौतिकशास्त्री रिचर्ड फेनमैन (1918:1988) के अनुसार विज्ञान, ब्रह्मांड के नियमों का पता लगाने के प्रयास के रूप में परिभाषित किया जा सकता है।

 निर्देश तन्त्र 
भौतिकी का आरम्भ किसी सापेक्ष वस्तु से होता है। कोई भी भौतिक राशी अपने मात्रक अथवा किसी अन्य राशी का मापन किसी अन्य चर राशी के सापेक्ष किया जाता है। दिक् (समष्टि) में किसी भी वस्तु अथवा कण की स्थिति बताने के लिए एक निर्देश बिन्दु की आवश्यकता होती है।

 विस्थापन, वेग व त्वरण 
निर्देश तन्त्र का सिद्धान्त भौतिकी की अन्य अवधारणाओं से सीधे सम्बंध रखता है।

 विवरण 
चिरसम्मत सिद्धान्त के भौतिकी में कम से कम दो मतलब हैं:
 प्रमात्रा भौतिकी के शब्दों में, भौतिकी के प्रामित्रिकरण रहित सिद्धान्त को "चिरसम्मत सिद्धान्त" कहा जाता है।
 आपेक्षिकता के विशिष्ट और सामान्य सिद्धान्त के संदर्भ में, "चिरसम्मत सिद्धान्त", चिरसम्मत यांत्रिकी और गैलिलियो आपेक्षिकता जैसे अन्य सिद्धान्तो का अनुपालन करता है।

 क्षेत्र 

चिरसम्मत भौतिकी में शामिल भौतिकी के सिद्धान्त:

 चिरसम्मत यांत्रिकी
 न्यूटन के गति के नियम
 चिरसम्मत लाग्रांजियन और हेमिल्टोनियन सूत्र
 चिरसम्मत विद्युत-चुम्बकीकी (मैक्सवेल के समीकरण)
 चिरसम्मत उष्मागतिकी
 विशिष्ट आपेक्षिकता और सामान्य आपेक्षिकता
 चिरसम्मत चेओस सिद्धान्त और अरेखीय तंत्र

 चिरसम्मत और आधुनिक भौतिकी में अन्तर 

 ये भी देखें 

 भौतिक विज्ञान की पारिभाषिक शब्दावली
 चिरसम्मत सिद्धांत  के अनुसार तरंग की ऊर्जा उसकी तीव्रता के समानुपाती होती ह  अर्थार्त E is proportional λ  Here's E=energy, λ=frequency ,,,(chetanshivhare)

 सन्दर्भ 
.    5.  चिरसंमत सिद्धांत का विद्युत चुम्बकिय एम ​​नियम  

श्रेणी:भौतिकी
श्रेणी:भौतिकी तंत्र
श्रेणी:भौतिकी दर्शन
गबडलय अखटऊ

right|225px|thumb| गबडलय अखटऊ  Gabdulkhay Akhatov (1927-1986)
गबडलय अखटऊ (अंग्रेज़ी भाषा Gabdulkhay Akhatov; रूसी भाषा Габдулхай Хурамович Ахатов (1927 - 1986, सोवियत संघ, रूस, तातारस्तान) - एक उत्कृष्ट वैज्ञानिक और भाषाविद्. प्रोफेसर (1970). बहुभाषाविद. वह राज्य कज़ान शैक्षणिक संस्थान (कज़ान विश्वविद्यालय) से स्नातक की उपाधि (1954). अनुसंधान के क्षेत्र: भाषाविज्ञान, भाषाशास्त्र, तातार भाषा, नृवंशविज्ञान. वैज्ञानिक 200 से अधिक किताबें और लेख के लेखक है।

 इन्हें भी देखें 
 भाषाशास्त्र
 तातार भाषा
 नृवंशविज्ञान

 सन्दर्भ 
  
 गबडलय अखटऊ  / 
 British Library : Works by Professor G. Kh. Akhatov  
  
 Work by Professor G. Akhatov in University of Michigan (U.S.A.) 
 Professor Gabdulkhay Akhatov is the famous Russian scientist  
 VIAF / Works by Professor G. Kh. Akhatov
 WorldCat / Works by Professor G. Kh. Akhatov

श्रेणी:भाषा-विज्ञान
निनॉय एक्विनो अन्तर्राष्ट्रीय विमानक्षेत्र

निनॉय एक्विनो अन्तर्राष्ट्रीय विमानक्षेत्र  (Filipino: Paliparang Pandaigdig ng Ninoy Aquino) या NAIA (), जिसे मनीला अन्तर्राष्ट्रीय विमानक्षेत्र  भी कहते हैं , फिलिपींस की राजधानी मनीला एवं उसके निकटवर्त्ती मनीला मेट्रो क्षेत्र को सेवा देने वाला विमानक्षेत्र है। पैसे एवं पॅरानेक की सीमा पर स्थित यह विमानक्षेत्र मुख्य मनीला से ७ कि.मी दक्षिण दिशा में NAIA फिलिपीन्स का प्रमुख प्रवेशद्वार है। साथ ही यह फिलिपींस एयरलाइंस का हब भि है। विमानक्षेत्र का प्रबंधन मनीला इन्टरनेशनल एयरपोर्ट अथॉरिटी (MIAA) द्वारा होता है, जो फिलिपीन्स सरकार के यातायात एवं संचार विभाग का एक खण्ड है। 

आधिकारिक रूप से NAIA मनीला क्षेत्र का एकमात्र विमानक्षेत्र है, हालांकि NAIA एवं क्लार्क अन्तर्राष्ट्रीय विमानक्षेत्र जो क्लार्क फ़्रीपोर्ट ज़ोन, एन्जिलिस, पंपांगा में स्थित है, दोनों ही मिलकर सेवा देते हैं, जिनमें सी.आई.ए विमानक्षेत्र अधिकांश निम्न-लागत सेवा प्रदाताओं को सेवा उपलब्ध कराता है। कालांतर में क्लार्क विमानक्षेत्र ही निनॉय विमानक्षेत्र वाला प्रमुख विमानक्षेत्र का स्थान लेने वाला निश्चित किया गया है।Arroyo wants DMIA become top airport amid plan to close NAIA , GMA News and Public Affairs, January 29, 2008. इस विमानक्षेत्र का नां स्व. सिनेटर बेनिग्नो "निनॉय" एक्विनो, जू. के नाम पर रखा गया है, जिनकी १९८३ में हत्या विमानक्षेत्र पर ही कर दी गयी थी। 

वर्ष २००९ में इस विमानक्षेत्र ने यात्री संख्या में 11.4% की वृद्धि दर्ज की जिससे यह आंकड़ा 2.41 करोड़ के पार हो गया।MIAA counts on double-digit passenger growth in 2010 , January 24, 2010 अगले वर्ष २०१० में, NAIA टर्मिनल का यह आंकड़ा २.७१ करोड़ रहा जिससे यह विमानक्षेत्र यात्री ट्रैफ़िक अनुसार विश्व के सर्वोच्च ५० विमानक्षेत्र  की सूची में आ गया। वर्ष २०११ में NAIA के सभी टर्मिनल्स मिलाकर वार्षिक यात्री संख्या ने 29,552,264 तक पहुंच कर कीर्तिमान स्थापित किया व य्श एशिया के व्यस्ततम विमानक्षेत्रों में से एक हो गया।

 सन्दर्भ 

 बाहरी कड़ियाँ 

 निनॉय एक्विनो अन्तर्राष्ट्रीय विमानक्षेत्र 
 मनीला इन्ट एयरपोर्ट अथॉ.
 
 
 निनॉय एक्विनो अन्तर्राष्ट्रीय विमानक्षेत्र का इन्टरैक्टिव उपग्रह चित्र

श्रेणी:निनॉय एक्विनो अन्तर्राष्ट्रीय विमानक्षेत्र
श्रेणी:मनीला
श्रेणी:फिलिपींस के विमानक्षेत्र
इस्तांबुल अतातुर्क विमानक्षेत्र

इस्तांबुल अतातुर्क विमानक्षेत्र   () तुर्की की राजधानी इस्तांबुल को सेवा देने वाला प्रमुख अन्तर्राष्ट्रीय विमानक्षेत्र है। इसके बाद सबीहा गॉकेन अन्तर्राष्ट्रीय विमानक्षेत्र आता है। यह विमानक्षेत्र सन १९२४ में आरंभ हुआ था और येसिल्कॉय में, नगर के यूरोपीय छोर पर स्थित है। यह नगर केन्द्र से  पश्चिम में स्थित है। १९८० में विमानक्षेत्र का पुनर्नामकरण कर इसे तुर्की गणराज्य के संस्थापक एवं प्रथम राष्ट्रपति मुस्तफ़ा कमाल अतातुर्क के सम्मान में वर्तमान नाम, अतातुर्क विमानक्षेत्र कर दिया गया था। वर्ष २०११ में कुल यात्री ट्रैफ़िक 3.73 लाख के साथ, यह विमानक्षेत्र कुल यात्री ट्रैफ़िक की मद में विश्व का ३०वाँ व्यस्ततम विमानक्षेत्र एवं अन्तर्राष्ट्रीय यात्री ट्रैफ़िक की मद में विश्व का १७वाँ व्यस्ततम विमानक्षेत्र बन गया। यह रोम के फ़्यूमीशियो विमानक्षेत्र के एकदम बाद ही आता है। २०११ के आंकड़ों के अनुसार यह रोम एवं म्यूनिख के बाद यूरोप का ८वां व्यस्ततम विमानक्षेत्र रहा। अप्रैल २०११ से अप्रैल २०१२ की अवधि में इसकी IST श्रेणी कुल यात्री ट्रैफ़िक की २६वीं एवं अन्तर्राष्ट्रीय यात्री ट्रैफ़िक ई १५वीं रही।

 सन्दर्भ 

 बाहरी कड़ियाँ 

 इस्तांबुल अतातुर्क विमानक्षेत्र  आधिकारिक जालस्थल
 इस्तांबुल अतातुर्क विमानक्षेत्र का लघु वीडियो
 
 

श्रेणी:इस्तांबुल अतातुर्क विमानक्षेत्र
श्रेणी:इस्तांबुल
श्रेणी:तुर्की के विमानक्षेत्र
१९९६ चरखी दादरी वायु-मध्य भिडंत

१२ नवम्बर १९९६ को सऊदी अरब एयरलाइंस का विमान हरियाणा के चरखी दादरी में वायु में कज़ाखिस्तान एयरलाइंस की उड़ान 1907 से टकरा गया। सभी सवार ३४९ यात्रियों की मृत्यु हो गयी।मैंगलोर विमान हादसे में कहां हुई चूक, कौन जिम्मेदार?

 सन्दर्भ 

Further reading

 al-Qawz, Anas (أنس عبد الحميد القوز). - Book title: مواقف طيار ("A Pilot's Encounters"). Obeikan (مكتبة العبيكان), 2000. - Book by Saudi pilot which has a portion discussing this incident

 बाहरी कड़ियाँ 

 नागर विमानन महानिदेशालय
 Final Report
 OPERATIONS CIRCULAR NO.3 OF 1999
 
 
 सऊदी अरब दूतावास, वाशिंग्टन डी.सी.
 SAA reports midair collision with Kazakh aircraft
 SAA Director to hold press conference on Flight 763
 Officials say hundreds feared killed in airline collision over India, CNN
 Pilot error focus of India collision investigation CNN
 Turbulence factor gains ground in Charkhi-Dadri crash probe द इंडियन एक्सप्रेस
 Indian and Kazak Officials Trade Accusations in Air Collision

श्रेणी: वायु मध्य भिड़ंत
श्रेणी:भारत की विमान दुर्घटनाएँ
इटहरा उपरवार

इटहरा (Itahara) या इटहरा उपरवार (Itahara Uparwar) भारत के उत्तर प्रदेश राज्य के भदोही ज़िले (संत रविदास नगर ज़िले) में स्थित एक गाँव है। यह गंगा नदी से सटा हुआ है और नदी के एक ऐसे मोड़ पर स्थित है जहाँ गंगा अनोखे रूप से पूर्वोत्तर से दक्षिणपश्चिम दिशा में बहती है। यहाँ गंगा के किनारे स्थित बाबा गंगेश्वरनाथ धाम मन्दिर प्रसिद्ध है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
इटहरा भदोही ज़िले के डीघ मंडल में स्थित है। यह ज़िला मुख्यालय से करीब ३५ किलोमीटर दूर है और गाँव गंगा नदी से तीनों दिशाओं से घिरा हुआ है। प्रसिद्ध मंदिर बाबा गंगेश्वरनाथ धाम इसी गाँव में है। यह गाँव बहुत ही विकसित था। कोनिया क्षेत्र में मात्र इसी गाँव में बाज़ार हुआ करता था। कोनिया क्षेत्र के लोग यही से खरीदारी करते थे। इसे आज भी सरकारी तौर पर ग्रामीण बाजार का दर्जा प्राप्त है। धीरे धीरे गाँव की जनसँख्या में वृद्धि हुई और लोग रोज़गार की तलाश में बाहर जाने लगे जैसे मुम्बई, दिल्ली, कोलकाता और सूरत। बचे हुए लोग भी गाँव की पुरानी बस्ती से बाहर अपना घर बनाने लगे, जिससे इस गाँव का दायरा लगभग ३ किलोमीटर से ज़्यादा हो गया। आज यह गाँव ३ किलोमीटर के दायरे से ज़्यादा में बसा हुआ है। इस गाँव में सबसे बड़ी संख्या में बिसेन राजपूत हैं, क्योंकि यह गाँव इन्हीं के द्वारा बसाया गया था। उसके बाद बड़ी संख्या में क्रमश : ब्राह्मण, पासी, चमार, यादव मौजूद है। कायस्थ, बनिया, नाई, कुम्हार, कहार, मुसलमान, पुष्पाकर (माली), चौरसिया (बरई),धोबी, तेली(वैश्य जाति),मुसहर जाति यह जातियाँ भी गाँव में मौजूद है। सामाजिक तौर पर यह गाँव आज भी काफी विकसित है। इस गाँव में एक इंटर कॉलेज और एक महिला महाविद्यालय भी है।

गंग सकल मुद मंगल मुला।
गाँव इटहरा सुर सरि तिरा॥

 जनसांख्यिकी 
भारत की 2011 जनगणना के अनुसार, इटहरा की आबादी 3423 थी। जिसमें पुरुषों की संख्या 49% (1687) और महिलाओं की संख्या 51% (1736) थी।
 
 इतिहास 
पहले यह गाँव भर राजाओं के कब्ज़े में था। फिर मौनस राजपूतो द्वारा इस पर कब्ज़ा कर लिया गया। उसके बाद इस गाँव में बिसेन राजपूत आये। पुरानी बस्ती में स्थित कोटिया (टिला) पर आज भी भरो के रहने के अवशेष मिलते हैं, जिसमें बड़े बड़े कोल्हू पुराने खपरैल के टुकड़े प्रमुख है।

 इन्हें भी देखें 
 बाबा गंगेश्वरनाथ धाम
 भदोही ज़िला

 सन्दर्भ 

श्रेणी:भदोही ज़िला
श्रेणी:उत्तर प्रदेश के गाँव
श्रेणी:भदोही ज़िले के गाँव
तटबन्ध

300px|right|thumb|तटबन्ध 
right|thumb|300px|किसी नदी का तटबन्द

तटबंध (embankment), ऐसे बाँध अर्थात् पत्थर या कंक्रीट के पलस्तर से सुरक्षित, मिट्टी या मिट्टी तथा कंकड़ इत्यादि के मिश्रण से बनाए तटों या ऊँचे, लंबें टीलों, को कहते हैं, जिनसे पानी के बहाव को रोकने अथवा सीमित करने का काम लिया जाता है, जैसे 
 (१) किसी नदी, नहर या अन्य प्रकार के पानी के बहाव को निश्चित सीमा के भीतर रखने के लिये, 
 (२) दलदली भूमि में जल की बाढ़ को रोकने अथवा भूमि के पृष्ठ से ऊँचे स्थित गढ़े, या जल निकास मार्ग, की दीवार का काम करने के लिये, 
 (३) समुद्र के किनारे या ज्वार मुहानों पर तट की रक्षा के लिये, 
 (४) किसी जलाशय के पानी को रोकने के लिए अथवा 
 (५) किसी झील के पानी की सतह को ऊँचा उठाने के लिये।

समुद्र के किनारे बने तटबंधों से बहुधा जहाजों पर माल लादने, उतारने या यात्रियों को चढ़ाने का काम भी लिया जाता है।

 बाहरी कड़ियाँ 
 '' "Well Diggers Trick", June 1951, Popular Science article on how flood control engineers were using an old method to protect flood levees along rivers from seepage undermining the levvee - i.e. drawings and illustrations
 '' "Design and Construction of Levees" US Army Engineer Manual EM-1110-2-1913, 30 अप्रैल 2000, about the design and construction of levees.

श्रेणी:बाढ़ नियंत्रण
श्रेणी:सिंधु घाटी की सभ्यता के अनुसंधान
मिस्सी फ्रेंक्लिन

मिस्सी फ्रेंक्लिन (जन्म: 10 मई 1995) एक अमेरिकी तैराक और चार ओलंपिक स्वर्ण पदकों की विजेता है। 200 मीटर बैकस्ट्रोक का मौजूदा विश्व रिकॉर्ड उनके नाम है। इसके अलावा वह 100 मीटर और 200 मीटर बैकस्ट्रोक का अमेरिकी रिकॉर्ड भी उन्ही के नाम है।
thumb|right|2012 में एक्वेटिक्स सेंटर में वार्म अप के दौरान मिस्सी फ्रैंकलिन
नट

नट (अंग्रेजी: Nat caste) उत्तर भारत में हिन्दू धर्म को मानने वाली एक जाति है जिसके पुरुष लोग प्राय: बाज़ीगरी या कलाबाज़ी और गाने-बजाने का कार्य करते हैं तथा उनकी स्त्रियाँ नाचने व गाने का कार्य करती हैं।

मैं खुद नट जाति से हूं, तो मैं ये समझता हू कि जो में बताओगा, तो विश्वास करने योग्य बात हो सकती है।
Note - इन कथन (नट जाति के बारे में)के बारे में जानकारी देने से पहले निवेदन है कि कुछ बातें जो में कहूंगा,अगर वो आने वाले समय में गलत हो तो मैं अपनी अज्ञानता मनूगा और आपसे उम्मीद है कि आप माफ भी कर दें।

नट जाति:: नट जाति में दो समुदाय के लोग होते हैं
जिनमें से हम नाचने गाने वाले नट भी कहे जाते हैं,
हमारे ही समुदाय के लोग ब्रजवासी नट भी कहते हैं।
भाषा:: हमारे समुदाय के लोग देहाती ब्रजभाषा बोलते हैं और वृंदावन की खड़ी ब्रजभाषा को भी समझ लेते हैं।
पालन-पोषण::- हमारे यहां स्त्रियां नाचती गाती हैं,जिससे घर चलता है,

शिक्षा:: शिक्षा के अभाव के कारण हमारे इधर के लोग  अन्य सभी समुदाय के लोगों से कटे-कटे(अनभिज्ञ) रहते हैं।
कहार

कहार (भारत की गंगा नदी के क्षेत्र में   श्री केवट महाराज के अंश हे जिनको श्री राम जी को गंगा नदी पार कराई ओर श्री राम के पैर पखारने का सौभाग्य मिला कहार भारत में बहुत से राज्य में  है जिसमे उत्तर प्रदेश मध्य प्रदेश 
आदि जगह पर इनके समुदाय  है।

यह समुदाय भारत के सभी हिस्सों में मौजूद हैं, लेकिन मुख्यतः उत्तर भारत में केंद्रित हैं। वे मुख्य रूप से उत्तर प्रदेश के पश्चिम-उत्तरप्रदेश, सरसावा, सहारनपुर, फर्रुखाबाद, कानपुर, मुजफ्फरनगर, शाहजहांपुर, सुल्तानपुर, फैजाबाद, जौनपुर और अंबेडकर नगर जिलों और बिहार और पश्चिम बंगाल मध्य प्रदेश के जिला [खंडवा]  के [छनेरा गांव] में भी इनकी संख्या बहुत है के यह जाती उच्च जातियों में गिनती की जाती  हैं।

राजस्थान में कहारों के तीन उप-समुदाय हैं - बुडाना, तुराहा और । इन उप-समुदायों में कुलों का समावेश होता है, जिनमें से मुख्य हैं पिंडवाल, बमनावत, कटारिया, बिलावत, कश्यप और ओतासानिया। इनमें से अधिकांश उप-समुदायों की Subjects राजस्थान में हुई है। ये अपना सरनेम चौरसिया लगाते हैं।People of India Rajasthan Volume XXXVIII Part Two edited by B.K Lavania, D. K Samanta, S K Mandal  & N.N Vyas page 467 to 470 Popular Prakashan

वर्गीकरण
वे वर्तमान में obc के रूप में वर्गीकृत हैं।

सन्दर्भ

श्रेणी:भारतीय उपनाम
श्रेणी:जाति
यरवदा केंद्रीय कारागार

यरवदा केंद्रीय कारागार , महाराष्ट्र के पुणे जिले के यरवदा नामक स्थान पर स्थित एक उच्च-सुरक्षा वाला कारागार है। यह महाराष्ट्र का सबसे बड़ा कारागार होने के साथ दक्षिण एशिया मे स्थित बड़े कारागारों में से एक है। यरवदा कारागार की बंदी क्षमता 3600 बंदियों (2005) की है और यह कई सुरक्षा क्षेत्रों और बैरकों में फैला है। यहां एक खुला-कारागार भी है जो ठीक इसके परिसर के बाहर स्थित है। 1930 और 1940 के दशक में भारतीय स्वतंत्रता संग्राम के दौरान यहां कई प्रसिद्ध हस्तियों जैसे कि महात्मा गाँधी को इस कारागार में रखा गया था।अभी  हाल ही मे प्रवीन गर्ग भी याहा आकार जा चुके हे. 
 विवरण 
512 एकड़ क्षेत्र में फैला यह कारागार दक्षिण एशिया के सबसे बड़े कारागारों में से एक है और यहां की बंदी क्षमता 3600 बंदियों की है। परिसर में स्थित उच्च सुरक्षा कारागार चार ऊँची दीवारों से सुरक्षित है। और यह विभिन्न सुरक्षा क्षेत्रों और बैरकों में विभाजित है। इसमें अंडाकार कक्ष भी हैं जिनमें उच्च सुरक्षा प्राप्त बंदियों को रखा जाता है।क्षमता से अधिक बंदी रखने और उनकी खराब जीवन स्थिति के लिए इस कारागार की आलोचना की जाती है और इस संदर्भ में २००३ में महाराष्ट्र के मानवाधिकार आयोग ने एक नोटिस भी जारी किया था।
 इतिहास 

 यरवदा खुला-कारागार 

 कार्यक्रम 

 सन्दर्भ 

श्रेणी:भारत के कारागार
भेलू

thumb|150px|right|एक सामान्य भेलू

 गढ़वाल लोक नृत्य 

धार्मिक नृत्य: देवी-देवताओं से लेकर अंछरियों (अप्सराओं) और भूत-पिशाचों तक की पूजा धार्मिक नृत्यों के अभिनय द्वारा सम्पन्न की जाती है। इन नृत्यों में गीतों एवे वाद्य यंत्रों के स्वरों द्वारा देवता विशेष पर अलौकिक कम्पन के रूप में होता है। कम्पन की चरमसीमा पर वह उठकर या बैठकर नृत्य करने लगता है, इसे देवता आना कहते हैं। जिस पर देवता आता है, वह पस्वा कहलाता है। 'ढोल दभाऊँ' के स्वरों में भी देवताओं का नृत्य किया जाता है, धार्मिक नृत्य की चार अवस्थाएँ हैं:
 विशुद्ध देवी देवताओं के नृत्य: ऐसे नृत्यों में 'जागर' लगते हैं उनमें प्रत्येक देवता का आह्‌वान, पूजन एवं नृत्य होता है। ऐसे नृत्य यहां 40 से ऊपर है, यथा निरंकार (विष्णु), नरसिंह (हौड्या), नागर्जा (नागराजा-कृष्ण), बिनसर (शिव) आदि।
 देवता के रूप में पाण्डवों का पण्डौं नृत्य: पाण्डवों की सम्पूर्ण कथा को वातारूप में गाकर विभिन्न शैलियों में नृत्य होता है। सम्पूर्ण उत्तरी पर्वतीय शैलियों में पाण्डव नृत्य किया जाता है। कुछ शैलियां इस प्रकार है - (क) कुन्ती बाजा नृत्य, (ख) युधिष्ठिर बाजा नृत्य, (ग) भीम बाजा नृत्य, (घ) अर्जुन बाजा नृत्य, (ड़.) द्रौपदी बाजा नृत्य (च) सहदेव बाजा नृत्य, (छ) नकुल बाजा नृत्य।
 मृत अशान्त आत्मा नृत्य: मृतक की आत्मा को शान्त करने के लिए अत्यन्त कारूणिक गीत 'रांसो' का गायन होता है और डमरू तथा थाली के स्वरों में नृत्य का बाजा बजाया जाता है। इस प्रकार के छ' नृत्य है - चर्याभूत नृत्य, हन्त्या भूत नृत्य, व्यराल नृत्य, सैद नृत्य, घात नृत्य और दल्या भूत नृत्य।
 रणभूत देवता: युद्ध में मरे वीर योद्धा भी देव रूप में पूजे तथा नचाए जाते है। बहुत पहले कैत्यूरों और राणा वीरों का घमासान युद्ध हुआ था। आज भी उन वीरों की अशान्त आत्मा उनके वंशजों के सिर पर आ जाती है। भंडारी जाति पर कैंत्यूर वीर और रावत जाति पर राणारौत वीर आता है। आज भी दोनों जातियों के नृत्य में रणकौशल देखने योग्य होता है। रौतेली, भंजी, पोखिरिगाल, कुमयां भूत और सुरजू कुंवर ऐसे वीर नृत्य धार्मिक नृत्यों में आते हैं
त्रिपिटक कोरिया

thumb|230px|एक त्रिपिटक कोरियाना सांचे की नक़ल जिसे हएइंसा बौद्ध मंदिर में रखा गया है और जिस पर श्रद्धालु स्याही लगाकर छाप सकते हैं
त्रिपिटक कोरिया (कोरियाई: 해인사 대장경판, गोरेयो त्रिपिटक; अंग्रेज़ी: Tripitaka Koreana) या त्रिपिटक कोरियाना या पालमान दाएजांग्गयेओंग (अर्थ: 'अस्सी हज़ार त्रिपिटक') बौद्ध त्रिपिटक धर्मग्रंथों का एक ऐतिहासिक कोरियाई संग्रह है। इसे 13वीं सदी ईसवी में 81,258 काठ के छपाई सांचों पर तराशा गया था। यह कोरियाई भाषा की हांजा लिपि में विश्व का सबसे पुराना और सम्पूर्ण त्रिपिटक है। कुल मिलाकार इसमें 5,23,82,960 अक्षर हैं जिन्हें 1,496 विषयों में और 6,568 अध्यायों में आयोजित किया गया है। हर छपाई सांचा 70 सेमी चौड़ा और 24 सेमी लम्बा है। इनकी मोटाई 2.6 से 4 सेमी तक है और हर एक का वज़न 3 से 4 किलो के बीच में है। इस पूरे संग्रह को दक्षिण कोरिया के दक्षिण ग्येओंगसांग प्रांत में स्थित हएइंसा बौद्ध मंदिर में सुरक्षित रखा गया है। 'त्रिपिटक' संस्कृत भाषा का शब्द है जिसका अर्थ 'तीन पेटियाँ' होता है और यह बौद्ध धर्म शिक्षा के तीन स्तंभों को कहा जाता है - सूत्र, विनय (यानि 'नियम') और अभिधर्म (यानि 'गुटके' या 'निबंध')।The Rough Guide to Korea, Norbert Paxton, pp. 184, Penguin, 2011, ISBN 978-1-4053-8929-7, ... These doctrines have been carved onto more than eighty thousand wooden blocks, known as the Tripitaka Koreana (see box below), and remain visible through the vertical wooden rungs of the buildings that house them ...Korea, Ray Bartlett, Rob Whyte, Martin Robinson, Ray Bartlett, Rob Whyte, pp. 196, Lonely Planet, 2007, ISBN 978-1-74104-558-1, ... Tripitaka literally means 'three baskets', representing the three divisions of Buddhism: the Sutra (scriptures), Vinaya (laws) and the Abhidharma (treatises). The Tripitaka Koreana has been preserved on more than 80,000 beautifully carved woodblocks, which took 16 years to complete ...

 इन्हें भी देखें 
 त्रिपिटक
 बौद्ध धर्म

 सन्दर्भ 
<small></reflist>

श्रेणी:कोरिया का इतिहास
श्रेणी:त्रिपिटक
अतरौली हरदोई

अतरौली भारतीय राज्य उत्तर प्रदेश के हरदोई जिले में इसी नाम की तहसील के अंतर्गत एक बड़े आकार का गाँव है। वर्ष 2011 की जनगणना अनुसार यहाँ की कुल जनसँख्या 5,542 थी। 

समीप स्थित भरावन एक जमींदारी राज रहा है।
भरावन का इतिहास बहुत पुराना करीबन 1350 ईसवी के आस पास का यहां पर ब्राम्भण शासन था्। परन्तु बाद में मुगल सम्राट द् वारा गौर क्षत्रीयो का शासन रहा उसके बाद में गौर क्षत्रीयौ ने बंगाल के मसहूर बैस क्षत्रीयो का शासन रहा और जमींदार पृथा चलने के बाद बैस पृमुख रुप से जमींदार रहे।

 राजा फतेह सिंह
 राजा मर्दन सिंह
 राजा रन्धीर सिंह
 राजा माधौ सिंह
 कोयली सिंह (संरक्षक) 
 भूप सिंह संरक्षक
 रानी जयराज कुंवर
 राजा देव सिंह
 कुंवर महावीर सिंह राजा ( भरावन)
     
    परिवार अद्भुत सिंह 

 सन्दर्भ 

श्रेणी:हरदोई ज़िले के गाँव
जनरल मोहन सिंह

300px|right|thumb| अप्रैल १९४२ में कैप्टन मोहन सिंह का स्वागत करते हुए मेजर फ्यूजीवारा
मोहन सिंह (3 जनवरी 1909 - 26 दिसंबर 1989) भारतीय सेना के अधिकारी एवं भारतीय स्वतंत्रता के महान सेनानी थे। वे द्वितीय विश्वयुद्ध के समय दक्षिण-पूर्व एशिया में प्रथम भारतीय राष्ट्रीय सेना (Indian National Army) संघटित करने और इसका नेतृत्व करने के लिए प्रसिद्ध हैं। भारत के स्वतंत्र होने पर राज्य सभा के सदस्य रहे।जनरल मोहन सिंह ने इंडियन नैशनल आर्मी की कमांड सुभाष चंद्र बोस जी को सौप दी ताकि वह भारत की आजादी का सपना पूरा हो सके।

 बाहरी कड़ियाँ 
जनरल मोहन सिंह की कहानी
 General Mohan Singh at the Sikh History.

श्रेणी:Indian Sikhs
श्रेणी:Sikh warriors
श्रेणी:Punjabi people
श्रेणी:Indian generals
श्रेणी:Indian revolutionaries
श्रेणी:World War II political leaders
श्रेणी:Indian National Army
श्रेणी:Indian politicians
श्रेणी:1909 में जन्मे लोग
श्रेणी:१९८९ में निधन
श्रेणी:राज्यसभा सदस्य
जमशेद

right|thumb|300px|फारस की एक चित्रकला जिसमें जुहाक के सामने जमशेद को दो भागों में चीरा जा रहा है।
जमशीद ईरानी पुराकथाओं में वर्णित एक राजा (शाह)।  इसे पुरानी फारसी में 'जमशीद', मध्यकालीन और आधुनिक फारसी में 'जम' तथा पहलवी (अवेस्ता की भाषा) में 'यीमा' कहा गया है। वह वीवंगहुवंत का पुत्र एवं ईरानी स्वर्णयुग का महान शासक था। बहुत सी बातों में यह पात्र हिन्दुओं के देवता यम से मिलता-जुलता है।

फिरदौसी कृत 'शाहनामा' में इसे सांस्कृतिक नायक की स्थिति से ईंट तथा भवन निर्माणकला का आविष्कर्ता और अन्य कलाओं का उन्नायक कहा है। अवेस्ता, बूँदहिश्न तथा अन्य ईरानी पुराणों के अनुसार जमशीद सृष्टि निर्माण, 'महान शीत' और 'नूह' के जल 'जल प्रलय' से संबंधित है। यह देवलोक का प्रथम मानवशासक था जो बाद में मृत्युलोक का अधिपति बना। इसके उत्तम शासन से सुखाधिक्य के कारण मानवजाति में इतनी वंशवृद्धि हुई कि उनके रहने के लिए उसे तीन बार पृथ्वी का विस्तार करना पड़ा। अन्त में अहुरमज्द के निषेध करने पर उसने ऐसा करना बन्द किया। 

किन्तु ये बातें पुराणों की आलंकारिक उक्तियाँ हैं। इसकी ऐतिहासिकता विवादास्पद है। इतिहासकारों का एक वर्ग उसका समय ई. पू. ३,००० वर्ष और दूसरा उसका जन्मकाल ८०० ई. पू. मानता है। कहा जाता है कि इस अर्द्ध ऐतिहासिक राजा ने पर्सिपोलिस नगर की स्थापना की थी। यह सौर वर्ष का प्रारम्भकर्ता था। बूंदहिश्न के अनुसार सृष्टि की प्रथम दो सहस्राब्दियों में द्वितीय सहस्राब्दी के मध्य, नाग-मुखवाले त्रिशिर दानव अजहिदहाक ने जमशीद का नाश कर उसका राज्य हड़प लिया। अवेस्ता के इस कथन की व्यवस्था इतिहासकारों ने नए ढंग से की है। उनके मत से अजहिद्दहाक या जुहाक सीरिया का राजा था जिसने आक्रमण कर इस विलासी राजा का अन्त कर दिया।

सन्दर्भ

इन्हें भी देखें
यम

श्रेणी:पारसी मिथक
श्रेणी:पारसी धर्म
कारतूस

thumb|220px|बन्दूक़ के कारतूस
thumb|220px|पिस्तौल के कारतूस
कारतूस किसी बंदूक़, पिस्तौल या अन्य हथियार में डाली जाने वाली ऐसी वास्तु को कहते हैं जिसमें किसी धातु, प्लास्टिक या काग़ज़ के खोल में गोली और उसे धमाके के साथ तेज़ गति पर चला देने वाला पदार्थ हो। कारतूस का आकार विशेष रूप से हथियार की नली में डलने के लिए ठीक बनाया जाता है।The Complete Outdoors Encyclopedia , Vin T. Sparano, Macmillan, pp. 37, 2000, ISBN 978-0-312-26722-3 हथियार चलाने पर ट्रिगर की चोट से चालाक पदार्थ में धमाका होता है जिस से वह तेज़ी से गोली नली से बाहर फेंकता है। ऐसा कारतूस जिसमें गोली न हो 'ब्लैंक' (blank) कहलाया जाता है और चलाये जाने पर बिना गोली छोड़े केवल धमाकेदार आवाज़ ही करता है। साधारण भाषा में कभी-कभी पूरे कारतूस को ही गोली बुला दिया जाता है।

 अन्य भाषाओं में और शब्दोत्त्पत्ति 
'कारतूस' को अंग्रेज़ी में 'कारट्रिज​' (cartridge), फ़्रांसीसी में 'एतुइ' (étui), पुर्तगाली में 'कारतूचो' (cartucho) और फ़ारसी में 'फ़िशंग' () कहा जाता है। फ़्रांसीसी में इसे 'कारतूश' (cartouche) भी कहा जाता था और यही शब्द परिवर्तित होकर हिन्दी, उर्दू व अन्य भारतीय उपमहाद्वीप की भाषाओं में आया है।Oxford Hindi-English Dictionary, Ronald Stuart McGregor (editor), pp. 192, Oxford University Press, 1993, ... कारतूस kartus [Fr. cartouche], m. a cartridge ...

 इन्हें भी देखें 
 बंदूक़

 सन्दर्भ 

श्रेणी:हथियार
श्रेणी:गोला-बारूद
अमरान

thumb|230px|अमरान शहर में कुछ घर
अमरान (अरबी: , अंग्रेज़ी: ʿAmran) पश्चिम-मध्य यमन में स्थित एक छोटा शहर है जो उस देश के अमरान प्रान्त की राजधानी भी है। यह यमन के राष्ट्रीय राजधानी सनआ​ से ५२.९ किमी दूर है और कभी सनआ प्रान्त का हिस्सा हुआ करता था। २००४ की जनगणना में इसकी आबादी ७६,८६३ थी जो २०१२ तक बढ़कर ९०,७९२ हो गई। यह एक ऐतिहासिक शहर है जिसकी स्थापना ७०० ईसा पूर्व से भी पहले की है। शहर के इर्द-गिर्द एक क़िले-नुमा दीवार है जिसका निर्माण १७२० ईसवी में करवाया गया था।Yemen: The Bradt Travel Guide , Daniel McLaughlin, pp. 107, Bradt Travel Guides, 2008, ISBN 978-1-84162-212-5, ... When the great Sabaean Kingdom was master of the environs, the city of Amran was known as the fortification of A'aran ...

 इन्हें भी देखें 
 अमरान प्रान्त

 सन्दर्भ 

श्रेणी:यमन के शहर
श्रेणी:अमरान प्रान्त
फ़क़ीर

thumb|हिन्दू धर्म में एक फकीर योगी का चित्र। नुकीली शर-शय्या पर आराम से लेटे हुए इस योगी का चित्र बनारस में बहुत पहले सन १९०७ में लिया गया था।
फकीर (अंग्रेजी: Fakir, अरबी: فقیر‎) अरबी भाषा के शब्द फक़्र (فقر‎) से बना है जिसका अर्थ होता गरीब। इस्लाम में सूफी सन्तों को इसीलिये फकीर कहा जाता था क्योंकि वे गरीबी और कष्टपूर्ण जीवन जीते हुए दरवेश के रूप में आम लोगों की बेहतरी की दुआ माँगने और उसके माध्यम से इस्लाम पन्थ के प्रचार करने का कार्य मध्य पूर्व और दक्षिण एशिया में किया करते थे।

आगे चलकर यह शब्द उर्दू, बाँग्ला और हिन्दी भाषा में भी प्रचलन में आ गया और इसका शाब्दिक अर्थ भिक्षुक या भीख माँगकर गुजारा करने वाला हो गया। जिस प्रकार हिन्दुओं में स्वामी, योगी व बौद्धों में बौद्ध भिक्खु को सामाजिक प्रतिष्ठा प्राप्त थी उसी प्रकार मुसलमानों में भी फकीरों को वही दर्ज़ा दिया जाने लगा। यही नहीं, इतिहासकारों ने भी यूनानी सभ्यता की तर्ज़ पर ईसा पश्चात चौथी शताब्दी के नागा लोगों एवं मुगल काल के फकीरों को एक समान दर्ज़ा दिया है।

 बाहरी कड़ियाँ

 List of Books of Sultan Bahoo
 Ibn Arabi Books
 Faqr-i-Qalandar
 Faqr is a Language of God (Reference book Resala Ghosal-Azam
चार्ल्स एलियट

चार्ल्स एलियट(1801-75), एक अंग्रेज़ कप्तान था जिसने अफ़ीम युद्धों में सेनापति की भूमिका निभाई थी। 1841 में, युद्धों के व्पारिक परिणाम न निकल पाले की वजह से उसे वापस इंग्लैंड बुला लिया गया था। इन्होंने प्रसिद्ध आल्हाखंड का प्रकाशन 1865 ईस्वी में करवाया जो की बुंदेलखंड की लोक गायन शैली है आजकल आल्हाखंड परमालरासो कहलाता है।

श्रेणी:अफ़ीम युद्ध
संदर्भ विन्यास

संदर्भ विन्यास (फ्रेम ऑफ रिफरेन्स) एक ऐसी निर्देशांक पद्धति या अक्षों का समूह है जिनमे किसी वस्तु का स्थान, अभिविन्यास और अन्य गुणों को मापा जा सकता है।

इन्हें भी देखें
जड़त्वीय फ्रेम

*
श्रेणी:आपेक्षिकता सिद्धांत
श्रेणी:नौवहन
श्रेणी:सर्वेक्षण
इंटरनेट प्रोटोकॉल संस्करण ६

इंटरनेट प्रोटोकॉल संस्करण ६ (आई॰ पी॰ वी॰ ६) इंटरनेट प्रोटोकॉल (आई॰ पी॰) का नवीनतम संस्करण है, वह प्राथमिक संचार प्रोटोकॉल जिस पर सम्पूर्ण इन्टरनेट बना हुआ है।

 तकनीकी परिभाषा 
thumb|300px|आई॰ पी॰ वी॰ ६ के पते का समकक्ष बाइनरी संख्या के रूप में वियोजन

 बनाने का कारण तथा उत्पत्ति 

 कार्यकारी-समूह का प्रस्ताव 
thumb|इन्टरनेट सोसाइटी द्वारा जारी किया गया आई॰ पी॰ वी॰ ६ का प्रतीक चिह्न
 आई॰ पी॰ वी॰ ४ पतों का शून्यीकरण 

 आई॰ पी॰ वी॰ ४ से तुलना 
 विशाल पता प्रक्षेत्र 
 बहुरूपण 
ip v4
IPv4 32 बिट है और IPv6 128 बिट होती है है 
 आईपी V4 के पास 4 octs होते हैं और IPv6 के पास 8 Quatar स्लॉट होते हैं 
 1 octs बराबर 8bit और प्रत्येक quaslot बराबर 4 हेक्साडेसिमल ... प्रत्येक हेक्साडेसिमल मुख्य 4 बिट adddress होते हैं 
 IPv4 सार्वजनिक और निजी दोनों आईपी .... IPv6 केवल वैश्विक पता होता है (2001-2039) के लिए है 
 IPv4 वर्गहीन एक classful Aur है।.. IPv6 केवल classfull होती है Hai 
 IPv4 के लिए लूपबैक आईडी 127.0.0.0 है।.. और IPv6 के लिए लूपबैक :: 1 है

श्रेणी:इंटरनेट शब्दावली